Ayyis amaziɣ

Agmar nɣ d Ayyis amaziɣ iga yan uẓur n igʷmarn igan ggʷ ifriqya n izzlmḍ. izdi d uɣrf amaziɣ. ittyawssan zɣ uzmz n tmnkda tarumiyt. ittyawssan s tfransist s yism n Barbe.

Ayyis amaziɣ iga yan ɣ tidfrin n isan iqqbuṛn, igma ɣ iẓẓlmḍ n tfṛiqt (Libya - Tuns - Dzayr - Lmɣrib - Muritanya) zɛma tamazirt n imaziɣn. Smman-as ayyis amaziɣ acku aẓuṛ ns ɣ tmazirt n imaziɣn.

Llan kigan n tmagunin f aẓur izwarn n wayyis amaziɣ, llan kra ymassann nnan masd aẓuṛ ns iga ɣ yat trabbut n isan n tagant injmn ɣ uzmz n ugrsan, d mayad ad zzgan imuzayn ɣ tmassant n lmutaḥajjiṛat  n imudar gr isggʷasn n 1987 ar 2002, may mmalan masd imaziɣn n tizi yan ẓḍaṛn ad ssunan ayyis amaziɣ n tagant ɣɣʷalli iddrn i ifḍan n isggʷasn. Iẓli ayyis amaziɣ f ayyis aɛṛab s masd udm ns imqquṛ f win aɛṛab d dars taẓḍuṛt f ulmaway n urunks n tudrt f ayyis anglizi.

Dar ayyis amaziɣ smmus n tisddarin ɣ udɣar n ṣḍis illan dar anawn n isan wiyyaḍ, d ar ttinin imassann masd tasddart tiss ṣḍist dar anawn an wiyyaḍ aygan awnul darsn d nttat ur tlli dar auyis amaziɣ d mayad ayas yakkan yan udwas d yat taẓḍurt imqquṛn. Ayyis amaziɣ iga zzɣ isan ikullu idusn ɣ umaḍal ɣ kigan n tɣawsiwin, ɣ tnggumt d tazzla d amyas d iga arudad d ifulki d art ttalɣn imustawn n isan d art bahra ssmrsn i ku mayad i flla nenna. Zund tanaka d lpolo d assuduns d taɣzut. 

Iga yadlli ayyis isa ttmaɣn imaziɣn d ula iṛumin itid ittawin ɣ iẓẓlmḍ n afriqya afadd asrs ttmaɣn ɣ imnɣi acku iẓḍaṛ ayddr ɣ uṣmmiḍ wala tirɣi iggutn d iẓḍaṛ i maṛṛa tiɣawsiwin cqqanin. iga ugʷmar amaziɣ agʷmar amzziḍr; ittwassn s tziḍrt nns.

 Amawal 
 tidfrin = سلالات
 igma = نشأ
 tmagunin = نظريات
 azmz n ugrsan = عصر جليدي
 zzgan = ثبتو
 imuzayn = خبراء
 ssunan = يروضو
 Iẓli = يختلف
 ulmaway = مواجهة
 urunks = صعوبة
 tisddarin = فقرات
 tasddart = فقرة
 awnul = نقطة الضعف 
 udwas = قوة
 idusn = الأقوى
 tnggumt = شجاعة
 tazzla = الجري
 amyas = توازن
 arudad = سريع
 imustawn = خبراء
 ssmrsn = يستعملونه
 tanaka = فروسية
 taɣzut = التبوريدة

 Tisaɣulin  

Taggayt:imaziɣn
Taggayt:agʷmar
Taggayt:Imudar